
הכנסת העשרים
מושב רביעי
<פרוטוקול מס' 585>
מישיבת ועדת הפנים והגנת הסביבה
יום שני, י"ח באדר התשע"ח (05 במרץ 2018), שעה 11:30
<סדר היום:>
<פרק ז' כולו (כבאות), מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנת התקציב 2019), התשע"ח-2018>
נכחו:

<חברי הוועדה:> 
יואב קיש – היו"ר
טלב אבו עראר 
יעקב אשר 
זאב בנימין בגין

נאוה בוקר 
יואב בן צור 
יעל גרמן 
אכרם חסון 
יעל כהן-פארן 
בצלאל סמוטריץ 
לאה פדידה 
חברי הכנסת:
יוליה מלינובסקי
<מוזמנים:> 
	שי באב"ד
	–
	מנכ"ל משרד האוצר

	דוד קופל
	–
	המחלקה המשפטית, משרד האוצר

	עמיחי דוד
	–
	רפרנט בטחון פנים ותעשיות צבאיות, אגף התקציבים, משרד האוצר

	מתן יגל
	–
	רכז בטחון פנים, אגף התקציבים, משרד האוצר

	עמיחי פישר
	–
	מנהל אגף טיוב ורגולציה, משרד ראש הממשלה

	שי עגמי ליבוביץ
	–
	מנהל תחום טיוב ורגולציה, משרד ראש הממשלה

	אבישי לדאני
	–
	ראש ענף תכנון כלכלי, המשרד לבטחון פנים

	בר לוי
	–
	לשכה משפטית, המשרד לבטחון פנים

	עודד ברוק
	–
	יועמ"ש כב"ה, המשרד לבטחון פנים 

	רינה זאבי
	–
	מתמחה יועמ"ש כב"ה, המשרד לבטחון פנים

	דן רוטשילד
	–
	מנהל תחום חקיקה ותקינה, משרד הבינוי והשיכון

	רעות בינג
	–
	משפטנית, מחלקת ייעוץ וחקיקה, משרד המשפטים

	אביטל שטרנברג
	–
	ממונה בכירה, מח' ייעוץ וחקיקה, משרד המשפטים

	חוה מונדרוביץ
	–
	ראש אגף רישוי עסקים, משרד הפנים

	יוחאי ברנשטיין
	–
	ענף אסטרטגיה, אגף הכלכלה והתעשייה

	יוחאי וג'ימה
	–
	ראש מינהל ביטחון, מרכז השלטון המקומי

	מירה סלומון
	–
	ייעוץ משפטי, מרכז השלטון המקומי

	עופר בן אליעזר
	–
	ראש מועצה מקומית רמת ישי

	איתי בוימן
	–
	כלכלן, איגוד לשכות המסחר

	עומר סלע
	–
	מנהל תחום ענפי, איגוד לשכות המסחר

	נתנאל היימן
	–
	מנהל אגף כלכלה, התאחדות התעשיינים

	ניר קפלן
	–
	מנהל תחום רגולציה, התאחדות המלונות

	שי ברמן
	–
	מנכ"ל איגוד המסעדות

	דור דאודיאן
	–
	נציג התאחדות המלאכה והתעשייה

	אביעד בן ציון בקשי
	–
	ראש המחלקה המשפטית, פורום קהלת

	ישראל פנגס
	–
	מנכ"ל מלון ציון ירושלים

	טודרוס ורשבסקי
	–
	בעלים ומנכ"ל מלון פלטין ירושלים

	גלעד שאולוף
	–
	מנכ"ל אברהם הוסטל

	יונתן ארבל
	–
	מנהל מלון ארבל ת"א

	יעל ארבל
	–
	בעלים מלון ארבל ת"א

	עידית שבתאי סידיס
	–
	שדלן/ית (פוליסי בע"מ), מייצג/ת את איגוד המסעדות הישראלי (לקוחות קבועים נוספים שנושא הישיבה נוגע אליהם באופן ישיר: התאחדות בוני הארץ) 


<ייעוץ משפטי: >
עידו בן יצחק
<מנהל/ת הוועדה:>
לאה קריכלי
<רישום פרלמנטרי:>
ס.ל., חבר תרגומים
<פרק ז' כולו (כבאות), מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנת התקציב 2019), התשע"ח-2018>
<היו"ר יואב קיש:>
אני רוצה לפתוח את הדיון בנושא חוק התכנית הכלכלית, תיקון חוק הרשות הארצית לכבאות והצלה. אנחנו מדברים על פרק ז' כבאות. 

אני רוצה לסכם בקצרה את הדיון הקודם שדיברנו עליו. בדיון הקודם אישרנו באופן עקרוני את החשיבה של התיקון של החוק וזה שתוקם ועדה מייעצת, דיברנו על תוספת נציג, תיכף נתייחס לזה. אני רוצה להגיד דבר אחד שאני מבקש להוסיף ולדעתי הוסף בנוסח לפניכם, שהוועדה המייעצת גם תסתכל לא רק פנים קדימה, לא רק תקבל את התקנות החדשות של הנציב או השר, אלא גם תעשה בחינה על התקנות הקיימות ותוציא דוח מסודר שבו היא תמליץ - - -

<בצלאל סמוטריץ (הבית היהודי):>
קצבת את זה בזמן, תוך שלוש שנים? 
<היו"ר יואב קיש:>
לא צריך להקציב, כל שישה חודשים יכולים להגיש דוח לנציב. 

<בצלאל סמוטריץ (הבית היהודי):>
אבל היום, היום. עכשיו יש לך תקנות שכבר קיימות - - -

<היו"ר יואב קיש:>
נכון, אז יש להם הרבה עבודה. 

<בצלאל סמוטריץ (הבית היהודי):>
תוך כמה זמן בודקים את הכול? 

<היו"ר יואב קיש:>
אני לא מחייב אותם, בצלאל, אני לא מחייב את הוועדה הזו לעשות את העבודה הזו. אני לא יכול להכריח אותם. 

<בצלאל סמוטריץ (הבית היהודי):>
למה? 

<היו"ר יואב קיש:>
כי אני לא יכול להכריח אותם. 

<בצלאל סמוטריץ (הבית היהודי):>
למה לא לקבוע ש - - -

<היו"ר יואב קיש:>
אנחנו תיכף נעבור על הניסוח. המטרה שלי שבאמת הוועדה הזו - - - הרי לא הכול רלוונטי, לא הכול מציק - - -

<בצלאל סמוטריץ (הבית היהודי):>
לא, מה שרלוונטי. 

<היו"ר יואב קיש:>
ברור ולכן לא צריך בשביל זה שלוש שנים, אפשר לגמור את זה הרבה לפני. הוועדה הזו היא ועדה שהאינטרס שלה הוא אינטרס כלכלי, תסתכל על המורכבות שלה ולכן אני כן מצפה מהם, והוספנו את הסעיף הזה ותיכף נקריא אותו ונתייחס אליו, אני לא חושב שצריך לקבוע להם זמן, יכול להיות שגם אחרי שנתיים פתאום יגלו משהו שמטריד ויעלה. העבודה השוטפת שלה זה להסתכל על התקנות הקיימות ולהציע הצעות עדכון כדי להקל על הנטל הכלכלי למגזר העסקי. זה אחת שהוספנו.
<יוליה מלינובסקי (ישראל ביתנו):>
למה רק העסקי? 

<היו"ר יואב קיש:>
כל המגזרים, נושא הנטל הכלכלי על הציבור. נושא שני שאני חייב להתייחס אליו, כי עלו שאלות, זה הנושא של למה הסרתי את ההיוועצות או את ההסכמה של שר האוצר. אני אגיד לכם בצורה הכי ברורה, ואמרתי את זה ואני אומר את זה גם למשרד האוצר, אם אתם רוצים לסגור את נציב הכבאות ולעשות ששר האוצר יהיה אחראי על הכבאות בישראל, בבקשה, אני הולך איתכם. בואו נסגור את הנציבות ואתם תחליטו מה כן עושים, מה לא עושים, אין בעיה, ואז תעשו את השיקולים שאתם רוצים. אני לא מוכן למצב כזה שהנציב לוקח החלטה מסוימת, עושה את ההיוועצות, כל מה שצריך עם הוועדה הזו, מקבל חזרה ובסוף מחליט ועכשיו, אחרי שהוא מחליט, האוצר תוקע אותו וזה לא עובר. זו השאלה המהותית. 

תאמינו לי, אני בא מראייה, אני בא מהקלה למגזר העסקי ועל הציבור, אני שם במאה אחוז, אבל יש עניין של סמכות ואחריות ואם האחריות נמצאת אצל נציב הכבאות לא יכול להיות שהסמכות תהיה אצל שר האוצר. נכון, צריך למצוא אולי מנגנון, וחבר הכנסת בני בגין, העלית איזה שהיא הצעה ואני מוכן לשקול אותה בנושא של עלויות כספיות משמעותיות, איך עושים ונבחן וזה, כי גם אני מבין, ופה אני אומר את זה לנציבות, אתם קצת התבלבלתם, הלכתם יותר מדי לחומרה ואתם הגעתם לסיטואציה, אני אומר לך, לא סתם אנחנו יושבים פה, אם הייתם אולי נוהגים אחרת יכול להיות שלא היינו יושבים פה, אבל הגענו לסיטואציה שאתם מכבידים מאוד על הציבור בתפיסת עולם של אפס ליקויים בבטיחות אש. בסדר, אבל בסופו של דבר צריך להבין שעל ה-0.0001 ביטחון וסיכון אנחנו משלמים 50% פרמיה שהיא כלכלית מטורפת. 

לכן צריך לחשוב, זה עולם המציאות שאנחנו חיים בו, בעניין הזה אתם יכולים לראות את הדיון הזה כאיזה קריאת כיוון גם אליכם בעניין הזה. אני כן מכבד את האמירה שאם האחריות עליכם גם הסמכות שם, לכן אני מוכן לבוא למשרד - - - 

שלום לך, מנכ"ל משרד האוצר, באב"ד. אם תביאו הצעת חוק שאתם מבטלים את הנציבות ושר האוצר יהיה אחראי על בטחון האש במדינת ישראל, בבקשה. 

<שי באב"ד:>
אין צורך. 

<היו"ר יואב קיש:>
אוקיי, אז לא את זה, לא זו אני אתן עכשיו וגם לא דרך כתבה או איזה ניסיון להכפיש מישהו כזה או אחר בכלכליסט, שאני רואה שהאוצר יודע ומומחה טוב מאוד לעשות את זה. אני לא יודע, אולי עם אחרים זה עובד, אני יכול להגיד לך שבוועדה הזו ואיתי, אני עוסק רק בדבר אחד, טובת הציבור. ולכן אני מוכן ששר האוצר יהיה נציב הכבאות, אבל אני לא מוכן לייצר מצב שנציב הכבאות עם האחריות בלי הסמכות. תודה רבה. 

<שי באב"ד:>
מצוין, אז אם טובת הציבור אני סמוך שזה יעבור. 

<היו"ר יואב קיש:>
חבר הכנסת בני בגין, בבקשה. 

<זאב בנימין בגין (הליכוד):>
כן, הצעתי היא הצעה של פשרה בין שתי הגישות. אכן יש מקרים והיו בשנים האחרונות, מקרה אחד שאני זוכר, שסמכותו של הרגולטור היא איננה בלתי מוגבלת, נותרות סמכויות גם בידי השר. הצעתי היא, כדי להגביל את המצבים שבהם שר האוצר יוכל להתערב, לציין במפורש מצב שבו קבעה או המליצה הוועדה המייעצת המלצות מסוימות והנציב לא קיבל אותן והוא מבקש להמליץ או לקבל תקנות משלו, במצב הזה, שאמור להיות מאוד נדיר והנחתי היא שמקרים כאלה, היות שהוועדה המייעצת, אנחנו רוצים ומקווים שתהיה לה הסתכלות רחבה, גם תקציבית לאומית, במקרים האלה אכן שר האוצר יוכל לומר ולנמק, 'ההוצאה הלאומית בחשבון הלאומי היא גדולה מדי ואני לא אסכים לכך', כי בלאו הכי המנגנון יהיה בפשרה שתיגמר אצל ראש הממשלה.
<היו"ר יואב קיש:>
אבל, בני, השאלה נשארה פתוחה. נגיד הנציב מחר מחליט על איזה שהיא בדיקה בכל דירה במדינת ישראל, שלתפיסתו זו בדיקה חיונית, הוועדה המייעצת אומרת 'אנחנו חושבים שזה מיותר, זה לא מתאים, זה לא נכון' והיא תכתוב, הוא עדיין בדעתו שהבדיקה הזו בכל דירה היא מהותית, היא תציל נפשות. אני שואל אותך שאלה אמיתית שמחר יכולה לקרות, אז הוא בא לשר האוצר, עכשיו מה? מי יחליט? 

<זאב בנימין בגין (הליכוד):>
אני יכולתי לתת דוגמה מתחום דומה, אנחנו מחליטים שצריך לבנות - - 
<בצלאל סמוטריץ (הבית היהודי):>
אתה לא יכול לתת לוועדה - - - 

<זאב בנימין בגין (הליכוד):>
שצריך לחזק - - -

<היו"ר יואב קיש:>
כל תקנה מגיעה לוועדה באמת. 

<בצלאל סמוטריץ (הבית היהודי):>
לא, לא נכון. זה לא תקנות. 

<היו"ר יואב קיש:>
רגע, שנייה. 

<זאב בנימין בגין (הליכוד):>
ונוסיף - - -

<בצלאל סמוטריץ (הבית היהודי):>
יואב, תקנות פה, אני פחות מוטרד מהן, אבל - - -

<היו"ר יואב קיש:>
עצור רגע, הבנתי. 

<זאב בנימין בגין (הליכוד):>
הוא לא יתערב סתם, אלא הוצאה - - -

<היו"ר יואב קיש:>
זה לא עובד ככה. תודה. אני שאלתי שאלה, עידו, אתה רוצה להגיד רגע מילה? היועץ המשפטי ואחרי זה המנכ"ל, בבקשה. 
<עידו בן יצחק:>
התקנות של השר לבטחון פנים בנושא הזה מגיעות לפה. הנושאים של הנציב, שהם דברים יותר טכניים ופרטניים בוודאי שלא מגיעים לוועדת הפנים, אנחנו לא נתחיל פה לדון בכל - - -
<היו"ר יואב קיש:>
לא, אבל אז אפשר להגיד שהתקנות, במידה שיש אי הסכמה בין האוצר לבין הנציב, זה יגיע לוועדה, להכרעה בוועדה. 

<יוליה מלינובסקי (ישראל ביתנו):>
אני לא מבינה איך זה קשור לשר האוצר. 

<היו"ר יואב קיש:>
אני רוצה לשמוע את המנכ"ל, הוא הגיע לפה, ניתן לו - - -

<יוליה מלינובסקי (ישראל ביתנו):>
יש השר לבטחון פנים שהוא אחראי - - -

<היו"ר יואב קיש:>
עוד רגע אני אתן לכם לדבר, בואו נשמע מה הוא מציע. 

<נאוה בוקר (הליכוד):>
יואב, ההצעה שלך היא טובה. 

<היו"ר יואב קיש:>
מה, שנפטר ונעשה משר האוצר נציב הכבאות? 

<נאוה בוקר (הליכוד):>
לא, מה שאמרת עכשיו, שבמידה שלא יהיו הסכמות - - -

<היו"ר יואב קיש:>
בבקשה, אני רוצה לשמוע את מנכ"ל משרד האוצר, שי באב"ד, בבקשה. 

<שי באב"ד:>
אני מקווה שעם ההצעה הזאת כולנו נוכל לחיות. 

<זאב בנימין בגין (הליכוד):>
איזה הצעה? 

<שי באב"ד:>
תיכף אני אגיד את ההצעה. 

<זאב בנימין בגין (הליכוד):>
הצעה שאתה עומד להציע. 

<שי באב"ד:>
אני מקווה שההצעה שאני תיכף אציע, שכולנו נוכל לחיות איתה. חשוב לי לציין דבר אחד, שר האוצר לא בא להחליף את הנציב וגם לא בא להחליף את השר לבטחון פנים ולא מבקש לקחת לעצמו סמכויות של שרים אחרים בתחום האכיפה או רגולציה או הסמכויות שלהם. איפה ששר האוצר רוצה וצריך להתערב, וככה נכון בכל תחום ועניין, ברגע שיש עלויות משקיות כלכליות גבוהות. במקום שבו מתחילות להיות עלויות כלכליות משמעותיות גבוהות, ברגע אחד החלטות שמתקבלות בסמכות אחת, יש להן השלכות ישירות על המשק או על התקציב ואז זה חוזר לשר האוצר בכל מקרה. 
זה ככה נכון באלף ואחד מקרים, לא יכולה להיות סיטואציה שבמסגרת זה שיבוא מחר נציב או שר בט"פ ויגיד 'אני רוצה לתקן תקנות שכל עסק עכשיו צריך להתקין מערכת שעולה 10,000 שקל', סתם אני זורק דוגמה, '10,000 שקל לבית העסק להתקין אותה, כי אם לא, ימותו אנשים'. אין סרט בעולם ששר האוצר לא יהיה באירוע הזה כי המשמעות על כל העסקים הקטנים עכשיו היא עלות משקית מטורפת, בדלת האחורית - - -
<בצלאל סמוטריץ (הבית היהודי):>
10,000 זה זול מאוד. 
<שי באב"ד:>
נכון, ממש זול לכל עסק. 

<בצלאל סמוטריץ (הבית היהודי):>
לצערי אנחנו - - - 

<שי באב"ד:>
רגע, שנייה. בדלת האחורית כל העסקים האלה - - -

<היו"ר יואב קיש:>
אבל מה ההצעה שלך, שי? 

<שי באב"ד:>
אני מיד אביא, אני רק רוצה להסביר את הבעיה ואז אני אביא את הפתרון. בדלת האחורית יבואו כל אותם עסקים קטנים ויתדפקו על הדלתות של שר האוצר ויגידו 'סליחה, אנחנו רוצים סובסידיה, אנחנו רוצים מימון, זה בלתי אפשרי, העסקים הקטנים לא עומדים בזה' וכו', ואתה, בכובע שלך של ועדת הכספים תשב איתי שם ותצטרך לתת לי הקלות מה נותנים לעסקים ומה לא. לכן לא יכול להיות ששר האוצר לא יהיה בתהליכים שמדובר בהם רק במקומות שיש בהם עלויות כלכליות משמעותיות. 

<היו"ר יואב קיש:>
זה ברור. 

<שי באב"ד:>
ובכל מקום אחר לא. עכשיו אני חושב שהפתרון צריך להיות הדבר הבא, בוועדה המייעצת עצמה יש נציגים גם של בט"פ וגם של הנציבות. אחת, אם הנציב מסכים עם הוועדה המייעצת אין בכלל אירוע, לא צריך להגיע לשר האוצר, נגמר העניין, כי השיקול הכלכלי נלקח בחשבון. 

<היו"ר יואב קיש:>
זה ברור. 

<בצלאל סמוטריץ (הבית היהודי):>
כמו שאמר בני. 

<שי באב"ד:>
נלקח בחשבון. ככל שהנציב חולק על הוועדה המייעצת ויש עלויות כלכליות משמעותיות זה צריך להגיע לשר האוצר. היה ושר האוצר ושר הבט"פ לא הסכימו ביניהם, יש הליך מוסדר היום, לא צריך את הוועדה, בכל ויכוח, וזה קורה לנו לא פעם ולא פעמיים ששרים הולכים לראש הממשלה. 

<זאב בנימין בגין (הליכוד):>
אמרתי, נו, בסוף - - - 

<שי באב"ד:>
יש הליך מוסדר שבאים בפני ראש הממשלה - - -

<היו"ר יואב קיש:>
אוקיי, זה מול שר הבט"פ, מה מול נציב הכבאות? 

<שי באב"ד:>
עם כל הכבוד, הוא שלוחו של השר. אם השר - - - 

<נאוה בוקר (הליכוד):>
אז בואו נשמע את - - -

<היו"ר יואב קיש:>
רגע, אני רוצה להבין. הוא מסביר. 

<שי באב"ד:>
אני אסביר. ככל שהנציב רוצה ושר הבט"פ אומר לו 'שמעתי אותך, אבל אני פה עם שר האוצר', נגמר האירוע, הוא השר הממונה. ככל ששר הבט"פ אומר, 'אדוני שר האוצר, אני לא מסכים איתך, אני מסכים פה עם הנציב, עם כל הכבוד יש פה משהו שהוא בתחום הסמכות שלי שאני חושב שזה מהותי' ושר האוצר בא ואומר שיש פה משהו כלכלי מהותי, יש הליך מוסדר שמגיע לראש הממשלה, בירור בין השרים, ולכן שר האוצר הוא לא המכריע האחרון פה. ואני חושב שאם ההצעה הזאת - - -
<היו"ר יואב קיש:>
עם זה אני יכול לחיות. 

<שי באב"ד:>
עם ההצעה הזאת אפשר לחיות. 

<היו"ר יואב קיש:>
זה אני יכול לחיות.

<בצלאל סמוטריץ (הבית היהודי):>
איפה שהנציב מחליט נגד הוועדה ויש לזה עלויות כלכליות - - -

<שי באב"ד:>
לא, ושר הבט"פ היה עם הנציב, כי אם שר הבט"פ לא עם הנציב האירוע נגמר. 

<בצלאל סמוטריץ (הבית היהודי):>
כן, ודאי. 

<שי באב"ד:>
זהו, ואז זה מוסדר. שר האוצר לא מחליט לבד, ראש הממשלה מכריע בסוגיה, נגמר. לכן באתי, תודה רבה לחברים. 

<קריאה:>
ומה אם מדובר בתשתית לאומית ויש ניגוד אינטרסים כי היזם הוא תש"ן או קצ"א, חברה ממשלתית? 

<שי באב"ד:>
אז לא הבנתי, מה הבעיה? 

<קריאה:>
מה אם היזם הוא יזם ממשלתי כמו תש"ן או קצ"א והוא למעשה צריך מערך כיבוי מאוד יקר והדיון הוא בעצם מי יקבע האם זה ייושם או לא? יש ניגוד אינטרסים במה שמוצע כאן. 

<בצלאל סמוטריץ (הבית היהודי):>
איזה ניגוד אינטרסים? לא הבנתי, העסק שייך לממשלה, הממשלה רוצה שהוא ייהרס? 

<היו"ר יואב קיש:>
רגע, בצלאל, אל תתנפל עליה, שאלה שאלה. עם כל הכבוד, אני מנסה להבין, את אומרת שאם זה בא בכלל - - - אנחנו צריכים למרק את זה, אתה רוצה, תישאר או לא. 

<שי באב"ד:>
אני חייב לרוץ - - -

<היו"ר יואב קיש:>
בסדר. אני רוצה להבין, את אומרת שאם יש דרישה לכיבוי כנגד גוף ממשלתי, שלא יהיה פה מנגנון ממשלתי שבא להקל עליהם בעניין הזה.

<קריאה:>
בדיוק, כי אנחנו מדברים על הקמה של בית זיקוק חדש במפרץ חיפה ויש שם דרישות כבאות. 

<בצלאל סמוטריץ (הבית היהודי):>
אני אתחיל מהסוף, מהדברים שלך, בהנחה שיש חברה שהיא חברה ממשלתית, הממשלה מאוד לא רוצה שהיא תישרף, היא מאוד לא רוצה שמישהו חלילה ייפגע והממשלה תהיה אחראית אחר כך. הפקידים שיקבלו את ההחלטה הזאת אחר כך עלולים לעמוד למשפט על גרימת מוות. אין פה שום ניגוד אינטרסים. 

<היו"ר יואב קיש:>
שנייה, אני לא שמעתי את בצלאל, תחזור על דבריך. 

<בצלאל סמוטריץ (הבית היהודי):>
אני אומר עוד פעם. אני מתחיל מהסוף. אין שום ניגוד אינטרסים, להיפך, כשהחברה היא חברה ממשלתית הממשלה מאוד לא רוצה שהחברה תישרף, היא מאוד לא רוצה שאנשים ייפגעו והממשלה תהיה אחראית לזה ותפצה אותם ותעמוד לדין על גרימת מוות ברשלנות, אין שום ניגוד עניינים. הניגוד הוא לא ניגוד ענייני, הבעיה היא, ואתה פתחת, יואב, ובאמת הטיעון שלך, אני חושב, לא מחזיק מים, זה כמו להגיד שבוא ניתן למשטרה כמה ימי מעצר. אני בא עכשיו מדיון בוועדת חוקה, ניתן למשטרה, היא אחראית על החקירה, בוא ניתן לה לקבוע כמה ימי מעצר צריך לשים את החשוד. אז עם כל הכבוד - - -
<היו"ר יואב קיש:>
מה הקשר? למה אתה לוקח דבר שלא דומה ו - - -

<בצלאל סמוטריץ (הבית היהודי):>
אני אסביר לך למה זה דומה. 

<היו"ר יואב קיש:>
האחריות היא לא של המשטרה. 

<בצלאל סמוטריץ (הבית היהודי):>
תן לי להסביר, אני לא הפסקתי אותך. המשטרה, תפקידה להגיע לחקר האמת, לשבת ולהוציא ממנו את האמת, בא בית המשפט ומשקלל את זה עם אינטרסים נוספים, של זכויות חשודים, עם אינטרסים ציבוריים אחרים בכלל שהחקירה לא תזוהם. זה כך. 

<היו"ר יואב קיש:>
השווית, הסמכות היא אצל בית המשפט והאחריות אצל בית המשפט. 

<בצלאל סמוטריץ (הבית היהודי):>
לא, אתה טועה, לא נכון. 

<היו"ר יואב קיש:>
זה בדיוק. 

<בצלאל סמוטריץ (הבית היהודי):>
לא נכון. האחריות היא על המשטרה, היא צריכה - - -

<יוליה מלינובסקי (ישראל ביתנו):>
לא, אבל יש לי שאלה ל - - -

<בצלאל סמוטריץ (הבית היהודי):>
רגע, חבר'ה, תנו לדבר. האחריות היא על המשטרה, היא זאת שצריכה לסיים את החקירה והיא זאת שצריכה למצוא את מי שאשם. 

<היו"ר יואב קיש:>
מה פתאום? 

<בצלאל סמוטריץ (הבית היהודי):>
בוודאי שכן, האחריות היא על - - -

<היו"ר יואב קיש:>
טוב, עזוב, זה לא רלוונטי. 

<בצלאל סמוטריץ (הבית היהודי):>
רגע, אז בואו נדבר לעניין הזה. כיבוי אש, יש לו תפקיד אחד בלבד. לא מעניין אותו הצמיחה במשק ולא מעניין אותו העול שיהיה, זה בכלל לא מעניין אותו, מעניין אותו, אל"ף, למנוע שריפות, ובי"ת, גם לא להיות אחראי לזה. בסדר? מעניין אותו פעם אחת למנוע שריפות אמיתיות ופעם שנייה, ותסלחו לי שאני לוקח את זה למקום הזה, גם לכסות את עצמו ולהגיד שהוא היה בסדר אחר כך. כל גוף רוצה להוריד מעצמו אחריות, גם אם המחיר יהיה, לא אכפת לו איזה רגולציה הוא יטיל, מישהו חייב לאזן - - - 

<נאוה בוקר (הליכוד):>
לא מוחאים כפיים בכנסת. 

<בצלאל סמוטריץ (הבית היהודי):>
ועוד פעם, אני לא כועס עליהם על זה. אני לא כועס עליהם, זה תפקידם. 

<זאב בנימין בגין (הליכוד):>
לא, זה תפקידם. 

<בצלאל סמוטריץ (הבית היהודי):>
הם קנדידט שזה תפקידו, אבל זו פריזמה מאוד חלקית. מישהו חייב לאזן את הפריזמה הזאת עם משהו הרבה הרבה יותר רחב. לכן מה שהציע - - -

<היו"ר יואב קיש:>
בסדר, בצלאל. 

<בצלאל סמוטריץ (הבית היהודי):>
אז אם הוועדה המייעצת זורמת עם זה, ההרכב שלה הוא מספיק רחב כדי לייצר את האיזון. 

<היו"ר יואב קיש:>
אבל, בצלאל, הייתה פה בגדול הסכמה. אני לא התנגדתי, מה שהסברתי, מה שלא הייתי מוכן - - -

<בצלאל סמוטריץ (הבית היהודי):>
אני רק אומר, הולכים נגד ה - - - הוועדה אמורה להיות גורם מאוזן, יש בה גם וגם וגם, אם הנציב הולך נגד הוועדה, אז הוא חייב את ההסכמה של שר האוצר שמביא את הזווית השנייה ויבוא בסוף - - -

<היו"ר יואב קיש:>
נכון. קודם כל אני רוצה להגיד שלגבי - - - קודם שר האוצר היה רק עם הבט"פ, בהצעת החוק הממשלתית הנציב לא נכנס לעניין של שר האוצר. אנחנו פה דווקא מרחיבים לאוצר משהו שאם לא הגשתם. אתם הגשתם - - - 

<בצלאל סמוטריץ (הבית היהודי):>
הדבר הכי חשוב זה הנציב, כי אם אתה - - - 

<היו"ר יואב קיש:>
בדיוק, בסוף מה שאתם הגשתם - - - בצלאל, בסוף מה שאתם - - -
<בצלאל סמוטריץ (הבית היהודי):>
- - - הנציב - - - ועד העובדים שלו - - - 
<היו"ר יואב קיש:>
אתה מבין את האבסורד? אתם רציתם להיות גורם רלוונטי מול הנציב ולא מול שר הבבט"פ ואתם כתבתם בהצעת החוק הממשלתית רק שר הבט"פ. 

<בצלאל סמוטריץ (הבית היהודי):>
אני חוזר בי. אם אני לטובתם אני חוזר בי. 

<יוליה מלינובסקי (ישראל ביתנו):>
אני רוצה לשאול משהו. 

<היו"ר יואב קיש:>
לא, אני רוצה רגע - - - 

<יוליה מלינובסקי (ישראל ביתנו):>
לא, אבל אני רוצה לשאול - - -

<היו"ר יואב קיש:>
הוא צריך ללכת. 

<יוליה מלינובסקי (ישראל ביתנו):>
לא, אבל אני רוצה לשאול אותו לפני שהוא הולך. 

<קריאה:>
אבל עוד לא קיבלנו תשובה על ניגודי אינטרסים. 

<היו"ר יואב קיש:>
סליחה, לא, אי אפשר, די, הרעש מפריע. אף אחד לא מדבר עכשיו. תודה. חברת הכנסת יוליה מלינובסקי. 

<יוליה מלינובסקי (ישראל ביתנו):>
שאלה אחת. מחר הרשות הלאומית למלחמה בתאונות דרכים מוציאה איזה שהיא החלטה שיש לה השלכת רוחב, מה קורה? גם פה אתם רוצים את הסמכות של שר האוצר? 

<שי באב"ד:>
נכון. 

<יוליה מלינובסקי (ישראל ביתנו):>
זו השאלה הראשונה, כי יש לנו כמה רשויות, כבאות זה לא גוף יחיד. 

<שי באב"ד:>
נכון. 

<יוליה מלינובסקי (ישראל ביתנו):>
דבר נוסף, קרה כל ההליך הזה ובסוף אחרי כל ההליך, ועדה מייעצת, שר הבט"פ ושר האוצר וקיבלתם החלטה, של מי האחריות? מי בסוף - - -

<היו"ר יואב קיש:>
לא, זו החלטת ראש ממשלה. 

<בצלאל סמוטריץ (הבית היהודי):>
של הממשלה, אין דבר כזה. 

<יוליה מלינובסקי (ישראל ביתנו):>
ממשלה? 

<שי באב"ד:>
יש ראש ממשלה במדינת ישראל שאם הוא בסוף החליט האחריות היא שלו, מה זאת אומרת? 

<בצלאל סמוטריץ (הבית היהודי):>
ואנחנו לוקחים סיכונים. אנחנו מנהלים סיכונים, יש במדינה ניהול סיכונים. 

<קריאה:>
וראש הממשלה יישב וידון אם זה שלושה ספינקלרים או ארבעה ספינקלרים?

<שי באב"ד:>
ראש הממשלה, יגיע אליו לא דיון של שלושה ספינקלרים או ארבעה, כי זה לא עלות כלכלית משמעותית משקית, רק במקום ששר הבט"פ - - -

<היו"ר יואב קיש:>
אז בוא נגדיר מה זה עלות - - -

<יוליה מלינובסקי (ישראל ביתנו):>
לא, אדוני, לא השלמתי את השאלה.

<היו"ר יואב קיש:>
יוליה מלינובסקי, בבקשה. 

<יוליה מלינובסקי (ישראל ביתנו):>
ברגע שהנציב מקבל החלטה על תקנות כאלה ואחרות, יש עליו אחריות, בית משפט, אחריות אדמיניסטרטיבית, ברגע שאנחנו הולכים להליך הזה, כפי שאתם מציעים, אוקיי, אתה רוצה להגיד שמחר תהיה שריפה וההחלטה תהיה פרסונלית של ראש הממשלה - - -

<שי באב"ד:>
עדיין הנציב אחראי. 

<יוליה מלינובסקי (ישראל ביתנו):>
לא. 

<שי באב"ד:>
ודאי שכן. מה לעשות? הוא דרג ממונה על ידי הדרג המדיני - - -

<יוליה מלינובסקי (ישראל ביתנו):>
לא, לא, לא, סליחה. 

<שי באב"ד:>
אל תגידי לא, אם הנחו אותו שזו המדיניות הוא אחראי. 

<יוליה מלינובסקי (ישראל ביתנו):>
לא, דקה, זו הבעיה. 

<שי באב"ד:>
הוא לא רוצה, שישים מפתח, מה זאת אומרת? 

<יוליה מלינובסקי (ישראל ביתנו):>
שי, סליחה, לא יכול להיות מצב, אם נציב אומר שהוא לא מקבל החלטה כזאת ואתם הלכתם להליך אלטרנטיבי ובסוף הפכתם את ההחלטה שלו וקיבלתם החלטה אחרת, בגלל שיקולים כאלה ואחרים, הוא לא יכול להיות אחראי. 

<היו"ר יואב קיש:>
הוא יכול להתפטר. 

<שי באב"ד:>
חד משמעית שכן. מחר בבוקר שר הבט"פ מתקין תקנות שקשורות לנציבות, הוא כפוף אליהם, מה זאת אומרת? יש היררכיה במדינת ישראל - - -

<היו"ר יואב קיש:>
רגע, נשמע את היועץ המשפטי. 

<יוליה מלינובסקי (ישראל ביתנו):>
אתה לא יכול - - -

<היו"ר יואב קיש:>
יוליה, שאלת שאלה, בסדר. 

<יוליה מלינובסקי (ישראל ביתנו):>
שתי שאלות. 

<היו"ר יואב קיש:>
שמענו. אני רוצה לשמוע את הייעוץ המשפטי. מה קורה בסיטואציה שהתהליך קורה ובסוף החלטה מתקבלת בניגוד לדעתו של הנציב. 

<עידו בן יצחק:>
בסופו של דבר הנציב אחראי למה שקורה, הוא אחראי על כיבוי אש במדינה. 

<היו"ר יואב קיש:>
אז אם הוא חושב שההחלטה, הוא לא מסוגל למלא את תפקידו בכפוף להחלטה הוא יכול להתפטר. 

<עידו בן יצחק:>
כן. אבל השאלה אם אנחנו רוצים להגיע - - -

<בצלאל סמוטריץ (הבית היהודי):>
אבל הוא אחראי על פינה מסוימת, בסוף זו שאלה של מדיניות. אתה מנהל סיכונים, האם אתה מוכן לקחת 5% סיכון, 10% סיכון, תוחלת הנזק, הסיכון - - -

<עידו בן יצחק:>
בשורה התחתונה, אם קורה משהו הנציב נושא באחריות. 

<היו"ר יואב קיש:>
להבנתי המשמעות - - - 

<קריאה:>
ברור, הוא ראש המערכת, הוא ראש ארגון. 

<בצלאל סמוטריץ (הבית היהודי):>
 - - - השר לבטחון פנים - - - 

<היו"ר יואב קיש:>
בצלאל, אתה לא יכול להשתלט פה על הדיון, מספיק, נו. אני אוציא אותך בסוף. 

חברת הכנסת יוליה מלינובסקי, להבנתי בסיטואציה הזו לנציב יש שתי אפשרויות, אחת, להגיד שהוא מקבל את החלטת הממשלה, ראש הממשלה, בעניין ומיישם את המדיניות בהתאם, והשנייה, להגיד שהוא לא מקבל את ההחלטה ומתפטר. אלה שתי האפשרויות שעומדות בפניו. 

<זאב בנימין בגין (הליכוד):>
נכון. בסדר, אלה החיים. 

<יוליה מלינובסקי (ישראל ביתנו):>
השאלה הראשונה, אדוני המנכ"ל, האם - - - 

<היו"ר יואב קיש:>
אני רוצה להגדיר מה זה משמעויות כספיות משמעותיות. 

<שי באב"ד:>
אני רוצה קודם כל להצהיר, כי אין מצב שהסעיף הזה יכול לעבור בחקיקה, יש לזה השלכות רוחב מהותיות מבחינתנו, פעילות הוועדה - - -

<היו"ר יואב קיש:>
תגיד איזה מספר סעיף. 

<שי באב"ד:>
סעיף 25.

<עידו בן יצחק:>
126א(יא).
<היו"ר יואב קיש:>
על העלות של הוועדה. 

<בצלאל סמוטריץ (הבית היהודי):>
אני מבקש להזהיר אותך לפני שאתה מצהיר ש - - -

<נאוה בוקר (הליכוד):>
איפה זה? אני לא רואה את זה. 

<בצלאל סמוטריץ (הבית היהודי):>
אני יכול לאשר את זה - - -

<שי באב"ד:>
אוקיי, אני מצהיר פה בפני הוועדה ואומר שאנחנו ניקח את העלויות של הוועדה, אבל בוודאי ובוודאי שזה לא מופיע כסעיף בחוק, יש לכם התחייבות שלי לפרוטוקול בתוך הוועדה.

<היו"ר יואב קיש:>
בסדר. היה נושא של עלויות, יש פה ועדה חדשה - - -

<זאב בנימין בגין (הליכוד):>
מה הוא הצהיר? 

<היו"ר יואב קיש:>
הוא אמר שהעלויות - - - אנחנו אמרנו שהעלויות יחולו על האוצר והכנסנו את זה בחוק. אומר מנכ"ל האוצר, הוא מסכים, כך יהיה, הוא מבקש שזה לא יהיה בחוק. 

<שי באב"ד:>
נכון, יש לזה השלכות רוחב. 

<היו"ר יואב קיש:>
אין בעיה, מקובל עליי. 

<לאה פדידה (המחנה הציוני):>
שמה? 

<שי באב"ד:>
כי יש לזה השלכות רוחב מפה עד הודעה חדשה - - -

<היו"ר יואב קיש:>
אין בעיה, מקובל עליי. יש לך בעיה עם זה? לא. 

<שי באב"ד:>
עובדה שאני מסכים, אני אומר ש - - - לא בחוק. 

<היו"ר יואב קיש:>
תודה. אני רוצה להתקדם בעניין - - -

<קריאה:>
אני רוצה שוב להתייחס לניגוד האינטרסים בין חברה ממשלתית - - -

<היו"ר יואב קיש:>
לא, סליחה, שמענו את ההערה שלך. 

<קריאה:>
אבל לא קיבלנו מענה. 

<היו"ר יואב קיש:>
אני חושב שתשובתו של חבר הכנסת סמוטריץ היא בהחלט תשובה טובה. 

<קריאה:>
אבל אני אביא לך דוגמה שקיים ניגוד אינטרסים בתש"ן, תש"ן נלחמה כדי לא לעשות סקרים חדשים של סיכונים כשמושפעת כל האוכלוסייה של מפרץ חיפה מסביב, מבית זיקוק חדש ש - - - 

<היו"ר יואב קיש:>
טוב, יש גוף - - -

<קריאה:>
זה המקרה המיוחד והמעניין. 

<היו"ר יואב קיש:>
אני לא אמרתי שיכול להיות גוף ספציפי של חברה ממשלתית שיהיה לה אינטרס שלה, זה ברור, אני לא מדבר על זה, לא הממשלה כממשלה. 

<קריאה:>
אבל מה יקרה כשתבוא תש"ן ותגיד 'תקלו לי' - - -

<היו"ר יואב קיש:>
סליחה, את מפריעה, שמענו, תודה. אני רוצה לסכם ולהגיד שלשם אנחנו הולכים. אתה צריך להקריא עוד משהו? 

<עידו בן יצחק:>
אני רוצה, רק שיהיה ברור מה שקורה כאן, הנציב נושא באחריות למה שקורה כאן, הוא יישא באחריות לדברים שהוא חושב מקצועית שהם לא נכונים, שהם יגרמו לנזק. זה מה שקורה. 

<היו"ר יואב קיש:>
אנחנו מכניסים - - - 

<קריאה:>
תראה, גם הרמטכ"ל נושא באחריות - - - 

<עידו בן יצחק:>
- - - הסמכות אצלו.
<היו"ר יואב קיש:>
סליחה, עידו, אני רוצה להגיד ככה, אני רוצה להגיד את זה בצורה הכי ברורה ושיבינו אנשים וחברי הכנסת, אנחנו נצביע על זה. יכול להיות שלראשונה אנחנו מכניסים פה מנגנון שיכניס לכבאות ולכיבוי אש שיקולים כספיים וזה חשוב. 

<עודד ברוק:>
זה לא נכון, גם היום אנחנו מחויבים בראייה - - -

<היו"ר יואב קיש:>
בסדר, מעולה, אז אתם עושים את זה גם היום. אני אומר, ברמת החקיקה, לא יודע אם זה מופיע בחקיקה איפה שהוא - - -

<קריאה:>
בגלל זה אנחנו פה. 

<היו"ר יואב קיש:>
סליחה, זה מפריע, לא מתפרצים עכשיו. אני מבקש להקשיב. אנחנו מוסיפים תהליך שבו אם יש אי הסכמות בין דרישות הכבאות שיובאו, בין על ידי שר הבט"פ או על ידי הנציב, וזה אנחנו הכנסנו בוועדה, שהן סותרות תפיסה של הוועדה המייעצת ואחר כך זה מגיע לשר האוצר ועדיין אין הסכמה בין השרים, כי ברגע הזה זה כבר עבר לנושא של השרים, זה מנגנון שיגיע להחלטת ראש הממשלה ובעניין הזה יכריע ראש הממשלה - - -
<עודד ברוק:>
לא כל הדברים מגיעים לשר. 

<היו"ר יואב קיש:>
בסדר, יש לך ועדה מייעצת, כל דבר מגיע לוועדה מייעצת. 

<בצלאל סמוטריץ (הבית היהודי):>
אם שר האוצר לא יאשר לכם אתם תלכו לשר, הוא הממונה עליכם. 

<עודד ברוק:>
לא הכול - - - 
<היו"ר יואב קיש:>
רגע, זה מעניין, מה לא מגיע לשר? מה הכוונה? כל דבר עכשיו יעבור דרך הוועדה המייעצת, נכון? 

<עידו בן יצחק:>
כן. 

<היו"ר יואב קיש:>
אם יש אי הסכמה עם הוועדה המייעצת - - - 

<זאב בנימין בגין (הליכוד):>
אי הסכמה בין מי למי? 

<בצלאל סמוטריץ (הבית היהודי):>
בין הנציב לוועדה המייעצת. 

<היו"ר יואב קיש:>
אני מדבר עם הכבאות, אתה עכשיו הגשת תקנה או איזה שהוא משהו - - -

<עודד ברוק:>
התקנה מגיעה לשר, אבל יש - - -

<היו"ר יואב קיש:>
לא לשר, עזוב את השר, השר לא בלופ, לא תקנה, הוראות. ההוראות האלה עוברות דרך הוועדה המייעצת, עכשיו הוועדה המייעצת באה בהצעה שהיא שונה מההצעה שלך, יש לך שתי אפשרויות, אחת לקבל את ההצעה שלה ושתיים, להגיד שאתה לא מקבל ואתה ממשיך עם ההצעה שלך. אם זה מה שבחרת לעשות, השלב הבא זה שיש גם היוועצות בעניין הזה ספציפית עם שר האוצר, כי כל מה שיש איתו אי הסכמה יעלה להיוועצות גם עם שר האוצר. שר האוצר יכול להגיד 'מסכים איתך' או יכול להגיד 'לא מסכים איתך'. בסיטואציה שהוא לא מסכים איתך שר הבט"פ - - -

<בצלאל סמוטריץ (הבית היהודי):>
כן, אתה תלך לשר שלך. 

<היו"ר יואב קיש:>
עידו, זה חשוב שתקשיב. אני חייב שאתם תהיו בלופ, אנחנו מסיימים פה את הדבר הזה ואנחנו מצביעים על זה. אני עושה סדר מהתחלה, אני רוצה לסיים. אני מבקש קשב גם של חברי הכנסת כי אנחנו נצביע על זה. 

אנחנו מדברים על כל תקנה או הוראה ששר הבט"פ או נציב הכבאות מוציאים. הן מגיעות לוועדה המייעצת, הוועדה המייעצת תיתן את תשובתה, אמרנו, תוך 60 יום, לא שלושה חודשים, 60 יום. נתנה הוועדה המייעצת תשובה שהיא מאשרת אז העסק ממשיך במסלול הירוק, אין בעיה. נתנה הוועדה המייעצת שהיא מתנגדת ומציעה נוסח אחר, רשאי הנציב ושר הבט"פ לשתי אפשרויות, אחת, לקבל את המלצות הוועדה המייעצת ואז זה נכנס למסלול הירוק. בחר שלא, כי לתפיסתו יש פה טעות והוא רוצה לעמוד על דעתו, הוא רשאי ללכת להיוועצות עם שר האוצר. שר האוצר יבחן את הדברים, גם הוא תוך 60 יום צריך לתת תשובה, הוא לא יכול עכשיו למשוך את זה יותר מדי זמן, החליט שהוא מסכים עם הנציב או עם שר הבט"פ, נגמר ההליך, חזר להיות הליך ירוק. החליט שהוא מתנגד להחלטת הנציב או שר הבט"פ העניין יגיע לדיון בין שרים, שר הבט"פ ושר האוצר, לראש הממשלה, ראש הממשלה יקבע בסיטואציה הזו את המדיניות בהתאם למי מהשרים. 

<בצלאל סמוטריץ (הבית היהודי):>
השלב האחרון הוא לא בחוק, הוא מוסדר כבר היום. 

<היו"ר יואב קיש:>
כן. בבקשה, בני בגין. 

<זאב בנימין בגין (הליכוד):>
אם אתה מתכוון, כל המנגנון, כולל ההיוועצות, כולל הבוררות אצל ראש הממשלה, ייכנס לחוק כחוק, אני מבקש לדעת לשם הניקיון האם יש באמת חוק כזה? אנחנו מתערבים בזאת בעבודת הממשלה? המעורבות של ראש הממשלה במקרה של מחלוקת בין שרים היא דבר תמידי כמעט חודשי ולחוקק את זאת נראה לי התערבות מרחיקת לכת בסדרי עבודת הממשלה. 

<היו"ר יואב קיש:>
אוקיי, בואו נשמע את עידו. 

<זאב בנימין בגין (הליכוד):>
אז אני מציע להשאיר את זה, ברור שבמקרה של מחלוקת יילכו לראש הממשלה. 

<היו"ר יואב קיש:>
במנגנון הקיים. 

<זאב בנימין בגין (הליכוד):>
רק לעצור לפני ראש הממשלה. 

<היו"ר יואב קיש:>
בואו נשמע את היועץ המשפטי. 

<עידו בן יצחק:>
אני מכיר לפחות תקדים אחד, בנושא של תחולת סמכויות של פקחים של המשרד להגנת הסביבה. 

<זאב בנימין בגין (הליכוד):>
של מה? לא שמעתי. 

<עידו בן יצחק:>
חילוקי דעות בין המשרד להגנת הסביבה לבין שר הביטחון לגבי סמכויות פקחים במשרד. זה קיים בחוק ההוא, בחוק הגנת הסביבה, יכול להיות שיש דוגמאות נוספות, אני לא יודע - - -

<היו"ר יואב קיש:>
אם לא צריך את זה וזה קיים אז אני מוותר, אני מסכים עם בני בגין. אני צריך לכתוב את זה בחוק? 

<עידו בן יצחק:>
אם אנחנו קובעים הסדר שלם אז בואו נכתוב אותו. 

<זאב בנימין בגין (הליכוד):>
לדעתי זה לא נקי, אבל בסדר. 

<היו"ר יואב קיש:>
טוב. בבקשה, מה שמך? 

<רעות בינג:>
רעות בינג, משרד המשפטים. אני רק רוצה להבהיר שבעצם יש כאן שני סוגי הוראות, סוג אחד זה תקנות שהן מגיעות לשר לבט"פ ואז גם יש משמעות למנגנון הזה. ההוראות השניות הן הוראות נציב שהן בכלל לא מגיעות, בחלק מהמקרים בוודאי שהן לא מגיעות לשר לבט"פ ואז זה משהו שאנחנו לא מכירים בחקיקה וגם מבחינת המבנה, בהסכמה של - - -

<היו"ר יואב קיש:>
אז אני אגיד לך מה הבעיה. 

<רעות בינג:>
רגע, שנייה. בהסכמה של שר אוצר על גורם מקצועי. אולי הדבר היותר נכון זה איזה שהוא גורם מקצועי במשרד האוצר. 
<היו"ר יואב קיש:>
עצרי, אני אגיד לך מה הבעיה. ההוראות האלה זה בדיוק מה שעורר את הבעיות. יש פה הוראות שיש להן משמעות כלכלית כבדה למשק, זו הנקודה, מפה התחלנו.

<בצלאל סמוטריץ (הבית היהודי):>
אני הכי מוטרד מהן פה. ההוראות של השר לבט"פ - - -

<היו"ר יואב קיש:>
זו כל הבעיה. זו מטרת החוק הזה עכשיו, בדיוק לטפל בנקודה שאת אמרת, ההוראות הן הנושא שאנחנו רוצים לטפל. 

<רעות בינג:>
זה ההבדל של הוועדה, זו המשמעות של ועדה מייעצת. 

<היו"ר יואב קיש:>
שי, השאלה היא, אם הנוהל קיים בממשלה האם נכון להכניס אותו לחקיקה או לא? 

<שי באב"ד:>
לא צריך, זה נוהל רגיל של בירור בין שרים. 

<היו"ר יואב קיש:>
אני לא בטוח, תבדוק את זה. 

<שי באב"ד:>
נוהל בירור בין שרים, אני אומר לך, קיים - - -

<זאב בנימין בגין (הליכוד):>
כן, נו, לא צריך. 

<קריאה:>
לא כל דבר מגיע לשר. 

<שי באב"ד:>
שני שרים לא מסכימים ביניהם, יש נוהל בירור מסודר, באים למזכיר הממשלה - - -

<היו"ר יואב קיש:>
אוקיי, אז בואו נשאיר את זה ל - - - 

<בצלאל סמוטריץ (הבית היהודי):>
רגע, אני כן רוצה להגיד נקודה אחת. 

<היו"ר יואב קיש:>
עוד לא גמרתי. בצלאל, תן לי רגע. 

<בצלאל סמוטריץ (הבית היהודי):>
לא, בהקשר של זה. 

<היו"ר יואב קיש:>
לא, לא בהקשר של זה. בהקשר של זה, מאוד פשוט. בהקשר של זה, אני אבקש מהיועץ המשפטי לעשות בדיקה, אם הנוהל הזה קיים לא ייכנס לחוק, אם לא קיים ייכנס. זהו. 

<בצלאל סמוטריץ (הבית היהודי):>
עוד הערה.

<היו"ר יואב קיש:>
בבקשה. עכשיו כן. 

<בצלאל סמוטריץ (הבית היהודי):>
צריך לראות שלא נוצר מצב שבו אם אנחנו קובעים בחוק שהסמכות לאשר את ההחלטה של הנציב היא של שר האוצר, יכול שר האוצר להגיד לשר הבט"פ, 'אדוני, אין לך סיי בכלל'. 
<היו"ר יואב קיש:>
לא, לא. 

<בצלאל סמוטריץ (הבית היהודי):>
לכן צריך לקבוע שאם יש ויכוח אז הנציב הולך לשר לבט"פ לערב אותו ואז זה הופך ל - - -

<היו"ר יואב קיש:>
לא אמרנו שזו הסמכות. אבל, בצלאל, לא אמרנו שהסמכות היא של שר האוצר. אל תגיד דברים שלא אמרנו. 

<בצלאל סמוטריץ (הבית היהודי):>
אם שר האוצר צריך לאשר לו זה מה שאמרת. 

<היו"ר יואב קיש:>
לא, אמרתי חובת היוועצות איתו. 

<בצלאל סמוטריץ (הבית היהודי):>
אין, אבל אם שר האוצר לא מאשר - - -

<היו"ר יואב קיש:>
אז זה הולך ל - - - אם לא מאשר, נכון, אבל הוא לא - - -

<בצלאל סמוטריץ (הבית היהודי):>
אז המשמעות היא שהנציב צריך ללכת לשר לבט"פ, לערב אותו ואז יש כאן שני שרים. 

<קריאה:>
נכון, זה שר לבט"פ ושר האוצר, לא נציב. 

<עודד ברוק:>
זה משנה את הוראות החוק הקיים. 

<קריאה:>
יואב, קח בחשבון שיש לי הסתייגות על סעיף - - -

<שי באב"ד:>
השר לבט"פ ושר האוצר - - - לא קובע לבד. 

<קריאה:>
זה משנה את הוראות החוק הקיים. 

<היו"ר יואב קיש:>
תודה. מי כבודו? 

<דוד קופל:>
דודי קופל, סגן היועץ המשפטי במשרד האוצר. בהמשך למה שרעות אמרה וחבר הכנסת סמוטריץ, נכון יותר, גם מבחינה מוסדית וגם כדי לפשט את ההליך הזה, שככל שמדובר בהוראות של הנציב, יהיה מולו גורם מקצועי במשרד האוצר שזה המנכ"ל ואז אנחנו לא צריכים לערב את השר מלכתחילה, לא את שר הבט"פ ולא לייצר פה מנגנון מסורבל מדי. ובמקרה של מחלוקת אפשר עדיין לעלות לראש הממשלה. 

<בצלאל סמוטריץ (הבית היהודי):>
אבל למה שהמנכ"ל במשרד הבט"פ יאשר - - -

<דוד קופל:>
כי זה יותר מתאים, כי זה גורם מקצועי. 

<בצלאל סמוטריץ (הבית היהודי):>
אבל גם עליו אני לא סומך. כשיש סיפור מורכב, יש עלויות גבוהות על המשק וזה בניגוד לעמדה של הוועדה המייעצת, אני רוצה פיקוח של דרג מדיני. 

<דוד קופל:>
אבל זה לא מתאים שדרג נבחר, ששר האוצר יהיה מול פקיד. 

<בצלאל סמוטריץ (הבית היהודי):>
אז אני הצעתי כיוון אחר, השר לבט"פ. שהנציב יילך לשר הממונה עליו ושיעבדו ביניהם. 

<היו"ר יואב קיש:>
שר הבט"פ ושר האוצר. 

<דוד קופל:>
זה מנגנון מסורבל הרבה יותר ובעצם להקנות - - -

<היו"ר יואב קיש:>
אז אתה לא רוצה? אז נשאיר את זה לנציב. 

<דוד קופל:>
לא, אני אומר, זה בעצם להקנות לשר הבט"פ - - - 
<היו"ר יואב קיש:>
אתה רוצה להשאיר את זה לנציב שיחליט לבד? 

<דוד קופל:>
לא, ממש לא. 

<היו"ר יואב קיש:>
אוקיי, תודה. מי עוד רוצה לדבר? בבקשה. אני לא פותח את הדיון, רק לגבי הנושא שאנחנו מדברים עליו עכשיו. נציבות, בבקשה, אני רוצה לשמוע אתכם. 

<עודד ברוק:>
הנושא הזה הוא בעצם בניגוד לחוק כי החוק במפורש קובע שיש סמכויות לנציב שהן לא קשורות בכלל לשר והשר לא מתערב בהן. אתם כאן רוצים לערב את השר בדברים שלא שייכים אליו. מעבר לכך שאתם עכשיו מכניסים לו, בעצם אתם נועלים את הנציב, הנציב יותר לא יכול לקבל החלטות.
<בצלאל סמוטריץ (הבית היהודי):>
נכון. 

<עודד ברוק:>
בשום דבר. זו המשמעות.

<היו"ר יואב קיש:>
לא, לא, לא, אני אגיד לך מה אנחנו עושים. 

<עודד ברוק:>
זו המשמעות. 

<היו"ר יואב קיש:>
לא, אני אומר לנציב ככה, אתה תקבל את ההחלטות בצורה הכי מקצועית שאתה מקבל, כמו שעשית עד היום. דבר אחד שהוספנו זה את הוועדה המייעצת שזה איזה שהוא גוף ביקורת לנציב, שלא היה לו עד היום. 

<עודד ברוק:>
זה לא גוף ביקורת מקצועי, זה גוף ביקורת כלכלי.

<בצלאל סמוטריץ (הבית היהודי):>
לא, הוא מאוזן. הוא גם וגם. 

<היו"ר יואב קיש:>
הוא מאוזן, אבל אין ספק שהוא נובע - - -

<עודד ברוק:>
הוא לא מאוזן, אחד בתחום כיבוי אש וארבעה בתחום הכלכלה. 

<היו"ר יואב קיש:>
אני עונה לך. אין ספק שישנה משמעות כלכלית, שזה חלק מאוד משמעותי מהשיקולים שלו, חד וחלק, אבל אתם תציגו את הנתונים שלכם ויהיה שם דיון. בסופו של דבר הגוף הזה יבוא עם תשובה. המקום שאנחנו מכניסים תהליך שהוא שונה ממה שהיה לך עד היום וכן, הוא גם נוגע במקומות שבהם זה לא היה בסמכות שר הבט"פ והוא לא התערב, זה במקומות שבהם בוועדה המייעצת, ואני רוצה להוסיף עוד משהו וזה הגדרה של בעל משמעות כספית גבוהה, כי עוד לא דיברנו על זה, אבל זה ייכנס, אבל אנחנו נעשה במקומות האלה הליך שמכניס הסתכלות כספית שעד היום לא הסתכלנו עליה. אולי. או שכן הסתכלנו, לא משנה, אני אומר לך שזה משהו שהגיע מצורך אמיתי של הציבור, מהלך נדרש ולצערי הגיע עד למקום הזה שהגענו אליו עכשיו. וכן, אנחנו מחוקקים עכשיו תיקון לחוק בדיוק מהסיבה הזו שאנחנו חושבים שהגיע הזמן להוסיף את השיקולים האלה. 

<קריאה:>
יש הערה בעניין הזה. 

<היו"ר יואב קיש:>
אני חייב להתקדם עם הדיון. 

<בצלאל סמוטריץ (הבית היהודי):>
אני רוצה רק משפט אחד לבג"צ שיוגש על החוק הזה. 

<היו"ר יואב קיש:>
לא יוגש בג"צ. 

<בצלאל סמוטריץ (הבית היהודי):>
לא יודע, אבל צריך לומר אותו לפרוטוקול. 

<היו"ר יואב קיש:>
אני רוצה לשמוע מי רוצה להתייחס. 

<בר לוי:>
מהמשרד לבטחון פנים, אפשר להגיד משהו? 

<היו"ר יואב קיש:>
רק שנייה. מה שמך? 

<עומר סלע:>
עומר סלע, מייצג את חטיבת בטיחות אש. אני רוצה להגיד - - -

<יעל ארבל:>
כן, מוכר מוצרי אש. 

<היו"ר יואב קיש:>
מי זה חטיבת בטיחות אש? אני לא יודע מי זה. 

<יעל ארבל:>
מוכר. 

<עומר סלע:>
חטיבת בטיחות אש זה החברות המובילות במשק. 

<היו"ר יואב קיש:>
תודה, אני לא מתעסק עם הציבור - - -

<קריאה:>
יוצא כיבוי אש.

<עומר סלע:>
אני רוצה ל - - -

<היו"ר יואב קיש:>
לא, רק משרדי הממשלה. מה שמך? 

<יעל ארבל:>
יעל ארבל ממלון ארבל בתל אביב. 
<היו"ר יואב קיש:>
תודה, לא מעוניין. בבקשה, מה שמך? 

<בר לוי:>
בר, מהלשכה המשפטית בבטחון פנים. קודם כל באמת כל השינוי הזה לגבי התייעצות עם שר האוצר לגבי הנחיות של הנציב שלא מגיעות היום לשר לבטחון פנים, זה משהו שאנחנו שומעים עליו רק עכשיו. אני כן מבקשת זמן לקבל את עמדת השר לבטחון פנים לנושא. 

<היו"ר יואב קיש:>
לא יודע אם יהיה זמן לזה. אנחנו צריכים להחליט עכשיו. עוד מישהו ממשרדי הממשלה רוצה עוד להתייחס? אוקיי. 

<בצלאל סמוטריץ (הבית היהודי):>
תן לי משפט אחד, באמת לבג"צ. אני רוצה לעשות הבחנה מאוד ברורה בין החלטות במקרה קונקרטי, שבהם בדרך כלל בשיטת המשפט שלנו אין התערבות של שר, דרג מדיני לא מתערב בהחלטה קונקרטית, לבין החלטות מערכתיות. כאשר מתקבלת החלטה מערכתית, אם עד היום המצב היה שהנציב עשה מה בראש שלו וקיבל כל החלטה מערכתית, לא חשוב כרגע מה המשמעות של זה הייתה על הציבור, נכון, זה נגמר. כשיש החלטות מערכתיות, בעיניי זה היה חמור שעד היום זה לא היה ככה, בוודאי שהשר צריך לאשר אותן וככל שיתגלע ויכוח בין השר לבטחון פנים לשר האוצר כי כל אחד עם ה-point of view שלו, עם הפריזמה שדרכה הוא מסתכל על המציאות, זה יעלה להחלטה של ראש ממשלה. אין מצב שבו מבחינתי - - - 

<עודד ברוק:>
אתה עושה את זה גם לשר הביטחון? 

<בצלאל סמוטריץ (הבית היהודי):>
כן. הרמטכ"ל בשום פנים ואופן לא מקבל החלטה להאריך שירות בלי אישור של שר ביטחון. אין חיה כזאת. החלטה קונקרטית יכול לקבל רמטכ"ל. אין מצב שרמטכ"ל כפקיד מקבל החלטה עכשיו על כל הציבור. הוא לא יחליט כמה ימי מילואים יעשו, הוא לא יחליט כמה כסף יקבל כל משרת מילואים והוא לא יחליט עכשיו מה יהיה משך השירות של נשים או גברים. איזה מין דבר זה שנציב כבאות, שהוא פקיד, אין עליו שום בקרה, שום פיקוח, הוא יכול שרירותית לקבל החלטה, ומחילה שאני אומר, כי ועד העובדים שלו דרש את זה, בסדר? שעכשיו כל מפעל צריך להוסיף עכשיו עוד מערכת שאני לא יודע כמה עולה ואין על זה שום פיקוח של דרג מדיני. 

<קריאה:>
אבל יש יוצא מן הכלל. 

<בצלאל סמוטריץ (הבית היהודי):>
זה הכי לא תואם את שיטת המשטר במדינת ישראל דמוקרטית. 

<קריאה:>
אני מבקשת רגע להעיר הערה על יוצא מן הכלל. 

<היו"ר יואב קיש:>
סליחה, את מפריעה. זה דיון שני, אנחנו בלוחות זמנים בעייתיים לכן אני לא יכול לתת עכשיו לנציגי הציבור לדבר, אנחנו רק מתייחסים בנושאים המקצועיים. יש עוד הסתייגות אחת של חברת הכנסת נאוה בוקר, בבקשה. מה ההסתייגות? 

<נאוה בוקר (הליכוד):>
כן, בהחלט. בסעיף 126(ב). 
<היו"ר יואב קיש:>
רק באיזה נושא זה? 

<נאוה בוקר (הליכוד):>
על ההרכב של הוועדה. 

<היו"ר יואב קיש:>
אוקיי, אז תיכף נדון בזה. אני מבקש לסיים את ההקראה, מה שאנחנו צריכים להקריא. 

<עידו בן יצחק:>
אנחנו הקראנו בדיון שעבר, עשינו כל מיני תיקונים, התיקונים כבר מוטמעים בנוסח, אנחנו נטמיע גם את התיקונים מהיום. מספר נושאים חדשים - - -

<היו"ר יואב קיש:>
רק מה שאמרתי, שהנוהל עצמו, אם הוא כבר מוסדר בין שרים לא צריך להכניס אותו, רק לוודא שהנציב בעניין הזה ייוצג על ידי שר הבט"פ. 

<עידו בן יצחק:>
כן. אני מתייחס רק לדברים שמסומנים בצהוב כי לא התקבלה החלטה לגביהם בדיון שעבר. הנושא הראשון בעמוד 2, זה הנושא שהעלית בתחילת הדיון לגבי זה שהוועדה תייעץ לשר או לנציב הצעות גם לגבי תקנות והנחיות קיימות. אני אגיד שגם הסעיף הקיים וגם התוספת, צריך עוד לחדד את הנוסח, אנחנו מדברים בעצם על כל המקרים שבהם הוועדה המייעצת פועלת לפי החוקים השונים שאנחנו מתקנים, גם חוק הכבאות, גם חוק רישוי עסקים, גם תקנות לפי חוק הכבאות של המשרד לבטחון פנים. 
<היו"ר יואב קיש:>
אני רק רוצה להבהיר, יש הבדל בין תקנה חדשה, שאז יש הליך ברור שהגדרנו אותו, לבין תקנות קיימות. לגבי התקנות הקיימות הוועדה המייעצת יכולה להמליץ, הנציב או שר הבט"פ יחליטו אם מקבלים או לא את ההמלצות, אין בזה מעבר לזה יותר מחויבות וזה נושא שאני משאיר אותו פתוח, לא מגדיר, גם לא בלוחות זמנים. זו החלטה של הוועדה המייעצת, תרצה תמליץ, לא תרצה לא תמליץ. כן, תמשיך. 

<עידו בן יצחק:>
אז זה הדבר הראשון. היא כמובן יכולה גם להציע משהו עכשיו ובעוד עשר שנים להציע לתקן את מה שהיא הציעה. 

<היו"ר יואב קיש:>
ברור. עכשיו אנחנו עוברים לנושא של ההרכב. חברת הכנסת נאוה בוקר וחברת הכנסת יעל גרמן, יש הצעה של הוועדה לשישה חברים, החבר הנוסף השישי זה נציג ציבור שכיהן בעבר כראש רשות מקומית או כמנהל כללי של רשות מקומית שימנה שר הפנים. מה הכוונה? אני לא רוצה להכניס מישהו מהשלטון המקומי היום, כי הוא חלק מהגוף המפוקח בעניין הזה. 

<נאוה בוקר (הליכוד):>
למה? אבל הם בשטח, הם מבינים את הנושא. 

<היו"ר יואב קיש:>
אז נתתי, מי שהיה ראש רשות בעבר או שהיה מנכ"ל בעבר. 

<נאוה בוקר (הליכוד):>
זה לא רלוונטי, אתה עושה נציג משרד הפנים שהוא כפוף רק למשרד הפנים. 

<לאה פדידה (המחנה הציוני):>
לא, נציג משרד הפנים אינו - - - 

<היו"ר יואב קיש:>
לא, נציג ציבור.

<נאוה בוקר (הליכוד):>
לא, לא, זה לא מתאים. סליחה, קודם כל יש תקדימים. 

<לאה פדידה (המחנה הציוני):>
סליחה, נציג - - -

<היו"ר יואב קיש:>
סליחה, חברת הכנסת נאוה בוקר עכשיו. בבקשה. 

<נאוה בוקר (הליכוד):>
אני רוצה להראות לך שיש תקדימים לכך. יש לי פה רשימה של ועדות שבהן יש חבר של מרכז השלטון המקומי. זה נכון שהם בעלי אינטרסים, אבל זה חשוב מאוד. 

<היו"ר יואב קיש:>
איפה? 

<נאוה בוקר (הליכוד):>
מועצת הבריאות בחוק ביטוח בריאות ממלכתי. 

<היו"ר יואב קיש:>
מה זה? איזה סעיף זה? 

<נאוה בוקר (הליכוד):>
ועדה ארצית לענייני סיעוד בחוק הביטוח הלאומי.

<היו"ר יואב קיש:>
רגע, מה זה? איזה סעיף זה? 

<נאוה בוקר (הליכוד):>
בבקשה, מועצת הבריאות, סעיף 49 לחוק. 

<יעקב אשר (יהדות התורה):>
זה לא סעיף פה.

<היו"ר יואב קיש:>
אני יודע, זה גנים בוטניים או משהו. 

<נאוה בוקר (הליכוד):>
אני מדברת איתך על דוגמאות. גם המועצה לגנים בוטניים בחוק הגנים הבוטניים. יש לך פה עשר מועצות וועדות שיש בהן נציג של השלטון המקומי, ראש רשות שמשתתף בוועדה. 

<עידו בן יצחק:>
אני אגיד לך יותר מזה, יש יותר מעשר - - 
<נאוה בוקר (הליכוד):>
נו, אז מה הבעיה? 

<עידו בן יצחק:>
- - אבל אף אחד מהגופים האלה שמנויים פה, לא מועצת הגנים הבוטניים ולא המועצה - - -

<נאוה בוקר (הליכוד):>
לכל גוף כזה יש אינטרס. 

<עידו בן יצחק:>
ולא המועצה לגיל הרך. הם לא גופים שהם גופים רגולטוריים שקובעים הוראות שחלות על הרשות המבצעת. 

<קריאה:>
גם כאן לא, זה ועדה מייעצת. מה הבעיה? 
<היו"ר יואב קיש:>
לא, הרגע הגדרנו תהליך שבו היא יכולה לשנות החלטה של נציב. מה קרה לכם? 

<קריאה:>
אבל, אדוני, גם המועצה - - -

<היו"ר יואב קיש:>
זה לא הגיוני. סליחה, השלטון המקומי, את יודעת היטב פה בכל הדיוני םכמה אכפת לי וכמה אני שומר עליכם - - -

<נאוה בוקר (הליכוד):>
אבל אנחנו המחוקק, אנחנו יכולים לשנות. 

<היו"ר יואב קיש:>
פה אתם לא צודקים. 

<קריאה:>
אבל, אדוני, תן לנו להסביר. אנחנו נסביר את זה. זו דווקא נקודה משפטית ואני מבקשת - - -

<היו"ר יואב קיש:>
חברת הכנסת גרמן, אני אומר לך עוד פעם, יש פה עמדה גם של הייעוץ המשפטי של הוועדה, שלא נכון להכניס מישהו מכהן מהשלטון המקומי כנציג של השלטון המקומי. 

<נאוה בוקר (הליכוד):>
אבל הם מבינים את הנושא. 

<היו"ר יואב קיש:>
נאוה, רגע. נתתי לך פתרון, אני נותן נציג ציבור, מי שהיה ראש רשות או מנכ"ל.

<יעקב אשר (יהדות התורה):>
אני מבקש רשות דיבור. 

<נאוה בוקר (הליכוד):>
זה לא נותן שום דבר. 

<יעל גרמן (יש עתיד):>
אדוני היושב ראש - - -

<יעקב אשר (יהדות התורה):>
היה כאן בוועדה - - -

<היו"ר יואב קיש:>
יעקב, שנייה. חברת הכנסת יעל גרמן, כן, בבקשה. 

<יעל גרמן (יש עתיד):>
אז חלק מהסיבות שיש הסתייגויות זה מפני שלא מסכימים. 

<היו"ר יואב קיש:>
בסדר, מאה אחוז. 

<יעל גרמן (יש עתיד):>
אז אני רוצה לנמק גם מדוע. 

<היו"ר יואב קיש:>
לפני זה אני רוצה לנסות לראות אם אני מגיע לפתרון מוסכם. 
<יעקב אשר (יהדות התורה):>
אבל אני רוצה להגיד לך שהיה פה בוועדה - - -

<יעל גרמן (יש עתיד):>
אולי גם אני אנמק מדוע אפשר - - -

<היו"ר יואב קיש:>
רק שנייה, חברת הכנסת גרמן, נגיע אלייך, אני מנסה לראות רגע אם - - -

<יעקב אשר (יהדות התורה):>
יעל, אולי את זוכרת, היה פה בוועדה לפני חודשיים או שלושה, ישב תומר בתפקיד היועץ המשפטי, שבו היה נושא של מינוי ועדת ערר, ששם הגענו להסכמה והייתה הגדרה, לא קראנו לזה השלטון המקומי אלא גוף או מייצג. זאת אומרת שמו במסגרת, שם זה היה התייעצות, לא משנה, הגוף המייצג את כלל או את רוב הרשויות המקומיות. זו הייתה הגדרה משפטית שאז הגדיר אותה תומר. אם הבעיה היא רק חוקית או הגדרתית, אז יש לך את התקדים הזה. אבל גם יש היגיון שגם אם אתה לא הולך לשלטון המקומי, אתה בא ואומר שיש שם ראש עיר מכהן, מה הבעיה? 

<נאוה בוקר (הליכוד):>
אני לא מבינה איפה הבעיה פה. 

<יעקב אשר (יהדות התורה):>
ראש עיר מאיזה שהוא מקום אחר. פה יש השלכה - - -

<יעל גרמן (יש עתיד):>
אדוני היושב ראש, אתה יכול להחזיר לי את רשות הדיבור כדי שאני אנמק? 

<היו"ר יואב קיש:>
תודה. יעקב אשר, סיימת? 

<יעקב אשר (יהדות התורה):>
כן. 

<היו"ר יואב קיש:>
תודה. חברת הכנסת גרמן, בבקשה. 

<יעל גרמן (יש עתיד):>
ראשית, אנחנו מדברים על אחד מתוך שבעה כי אם אנחנו נוסיף - - -

<היו"ר יואב קיש:>
שישה.

<יעל גרמן (יש עתיד):>
לא, אם נוסיף את נציג השלטון המקומי זה יהיה שבעה. 

<היו"ר יואב קיש:>
לא, בוא נעשה ככה, בהצעה יש חמישה - - -

<יעל גרמן (יש עתיד):>
אתה רוצה את נציג הציבור בתור נציג ה - - - אוקיי, אז אחד מתוך שישה. גם אחד מתוך שישה לא יכול להשפיע עד כדי כך. אחת. שתיים, אני כן חושבת שזה מאוד מאוד בריא, כאשר ישנו גוף שהוא רגולטורי, שהוא ישמע את הדעה של הגוף שעליו הוא מפקח ורוצה לשים רגולציה. אני חושבת שהיום בעולם זו הנטייה, אתה לא שומע רק צד אחד, אתה שומע גם צד אחר ומן הראוי שהוא יהיה חלק מן ההליך מפני שמי שבסופו של דבר חי את המאטריה זו הרשות המקומית, היא זו שחיה את המאטריה. מן הראוי שוועדה כזאת תשמע מן השטח האם זה הגיוני או לא הגיוני להטיל פיקוח כזה או אחר. 

<נאוה בוקר (הליכוד):>
נכון, צודקת בכל מילה. 

<היו"ר יואב קיש:>
תודה. עידו, בבקשה.

<עידו בן יצחק:>
חשוב מאוד שהיא תשמע, אני מסכים, חשוב שהיא תשמע את השלטון המקומי וחשוב שהיא תשמע את התאחדות התעשיינים ואת איגוד לשכות המסחר וכל מי שהדברים האלה יכולים להשפיע, חשוב שהיא תשמע, אבל האם לשלב אותם בקבלת ההחלטות על גבי משהו שחל עליהם עצמם, זה כבר - - -

<היו"ר יואב קיש:>
זו תהיה בעיה, אתם - - -

<נאוה בוקר (הליכוד):>
אני לא מבינה מה ההתנגדות באמת. 

<היו"ר יואב קיש:>
נאוה, אני אגיד לך עוד פעם. אני רוצה - - -

<יעל גרמן (יש עתיד):>
אולי זו גזרה שהציבור לא יכול לקבל אותה? 

<היו"ר יואב קיש:>
יעל, נאוה, אני מקריא רגע את החברים, עובד משרד ראש הממשלה, שהוא יהיה היושב ראש, עובד הרשות שימנה הנציב, ידע בתחום בטיחות אש, עובד המשרד לבטחון פנים, עובד משרד הכלכלה והתעשייה, עובד משרד האוצר, זו ועדה ממשלתית שאני מכניס בה נציג ציבור שכיהן בעבר כראש רשות מקומית או כמנכ"ל רשות מקומית שימנה שר הפנים. זה הראוי, אני לא מבין למה אתם מתעקשים איתי על הדבר הזה.

<נאוה בוקר (הליכוד):>
כי ראש רשות מכהן - - -

<היו"ר יואב קיש:>
טוב, תשימו את ההסתייגות ואולי היא תעבור. לא יודע, מה אני אגיד לכם? 

<נאוה בוקר (הליכוד):>
אני מגישה הסתייגות. 

<היו"ר יואב קיש:>
חברים, אני רוצה להמשיך עם ההקראה, בבקשה. 

<נאוה בוקר (הליכוד):>
הרבה דברים משתנים, ראשי רשויות לשעבר כבר - - -

<עופר בן אליעזר:>
אבל זה בלתי אפשרי. אנחנו מייצגים את כלל אזרחי המדינה, אנחנו אלה ש - - -

<היו"ר יואב קיש:>
עופר, לא עכשיו. אתם לא מייצגים את כלל אזרחי המדינה, פה יש אחרים שמייצגים את כלל אזרחי המדינה. 

<עופר בן אליעזר:>
סליחה, אני מתנצל, אבל אנחנו גם, אנחנו הזרוע הביצועית. 

<היו"ר יואב קיש:>
נכון. תודה. עופר, אתה לא תשתלט על הדיון. 

<עופר בן אליעזר:>
אני לא משתלט על הדיון. 

<היו"ר יואב קיש:>
אתה חבר שלי, אני מכיר אותך ואתה לא בזכות דיבור עכשיו. בבקשה. 

<עידו בן יצחק:>
אוקיי, בהמשך לזה - - -

<בצלאל סמוטריץ (הבית היהודי):>
עופר, גם אני חבר שלו ו - - -

<עידו בן יצחק:>
מאחר שההרכב עלה הצעתי להעלות את המניין החוקי משלושה לארבעה, הממשלה מתנגדת לזה, אין לי מבחינתי התנגדות להשאיר את זה שלושה. 

<היו"ר יואב קיש:>
טוב, תשאיר שלושה.

<עידו בן יצחק:>
אוקיי. לגבי מה קורה אם הוועדה - - -

<היו"ר יואב קיש:>
כן, ההצעה שלי זה שאם יש תיקו, שלוש שלוש, דעת היושב ראש תכריע. זו ההצעה. 

<עידו בן יצחק:>
אוקיי. בעמוד 4, קודם כל קיצרנו את התקופה שהוועדה צריכה לתת את עמדתה משלושה חודשים לחודשיים. 

<קריאה:>
אפשר להעיר על זה? 

<היו"ר יואב קיש:>
לא, זו ההחלטה. 

<עידו בן יצחק:>
סעיף קטן (ט)(1) שהוספתי, בעקבות ההערה של חברת הכנסת בוקר בדיון שעבר בנושא של ניגוד עניינים. יש הוראות שקיימות בחוק הכבאות לגבי ניגוד עניינים, אני שואב את אותן הוראות גם לגבי היועצים והמומחים וגם לגבי חבר הוועדה שהוא נציג ציבור כי מאחר שהוא - - -

<יעל גרמן (יש עתיד):>
בהכרח אתה איינת את הבעיה של נציג מרכז השלטון המקומי, כי אם הוא יהיה בניגוד עניינים - - -

<עידו בן יצחק:>
לא, הוא יהיה ב - - -

<יעל גרמן (יש עתיד):>
איינת את הבעיה הזו ברגע שאתה באת ואמרת את זה. 

<עידו בן יצחק:>
הוא לא יוכל אף פעם להשתתף, זאת הבעיה. 

<יעל גרמן (יש עתיד):>
לא, הוא - - -

<לאה פדידה (המחנה הציוני):>
למה? זו הרשות שלו. אני לא מבינה את ה - - -

<היו"ר יואב קיש:>
איזה סעיף אתה? 

<עידו בן יצחק:>
בסעיף של ניגוד עניינים, הכנסתי שגם היועץ יימנע מניגוד עניינים. 

<יעל גרמן (יש עתיד):>
תצרף את ההסתייגות שלי להסתייגות של נאוה. 

<עידו בן יצחק:>
אנשים עובדים, לא נוכל לקחת יועצים, תמיד מישהו עובד עם מישהו. 

<היו"ר יואב קיש:>
הבנתי, אז רק נציג ציבור. 

<עידו בן יצחק:>
בדיוק. 

<היו"ר יואב קיש:>
אז תשאיר רק נציג ציבור, תמחק את היועץ או מומחה. בבקשה, תמשיך. 

<עידו בן יצחק:>
זהו, אלה השינויים. עכשיו יש את ההסתייגויות. 

<היו"ר יואב קיש:>
הסתייגויות. אנחנו עוברים להצבעה. 

<קריאה:>
אפשר לבקש לפחות שתהיה אפשרות לבקש הארכה של חודש? 

<היו"ר יואב קיש:>
אני שמעתי אתכם, עשינו על זה דיון ארוך, אנחנו משאירים את זה חודשיים, תודה. 

תסתייגו על מה שאתם רוצים, יש הסתייגויות. איזה הסתייגות אתה רוצה? 

<קריאה:>
הסיפור הזה של מתן זכות ששר האוצר ל - - -

<היו"ר יואב קיש:>
טוב. יש לנו הסתייגות של משרד הבט"פ לגבי כל המנגנון הכלכלי שהוספנו בגלל שהם רוצים לבחון את זה. מי נגד ההסתייגות של משרד הפנים? שירים את ידו. 
הצבעה

בעד – מיעוט
נגד – רוב
ההסתייגות של משרד הפנים - נדחתה
<היו"ר יואב קיש:>
לא התקבל. איזו עוד הסתייגות יש לנו? 

<נאוה בוקר (הליכוד):>
שלי ושל יעל גרמן. 

<היו"ר יואב קיש:>
נאוה, אני מציע לכם, אתם תעלו את זה, אני לא אקבל את זה. 

<נאוה בוקר (הליכוד):>
אני לא מוותרת. 

<היו"ר יואב קיש:>
לא, אנחנו מצביעים. 

<קריאה:>
יש לי פתרון. 

<היו"ר יואב קיש:>
לא, אני מצביע עכשיו. מי נגד ההסתייגויות של חברת הכנסת - - -

<לאה פדידה (המחנה הציוני):>
רגע, יש לי - - -

<היו"ר יואב קיש:>
לא, אנחנו מצביעים. 

<לאה פדידה (המחנה הציוני):>
רגע, תן לי שנייה.

<היו"ר יואב קיש:>
אני לא משנה את ההחלטות, גמרנו. 

<לאה פדידה (המחנה הציוני):>
לא, אני רוצה להגיד לך מילה. 

<היו"ר יואב קיש:>
מילה. 

<לאה פדידה (המחנה הציוני):>
אפשר שלפחות נציג משרד הפנים יהיה בהתייעצות עם יושב ראש השלטון המקומי, ואז כולנו נצביע איתך ביחד. 

<היו"ר יואב קיש:>
מה זה בהתייעצות? מה זה אומר? עכשיו הוא צריך את ההסכמה שלו? 

<לאה פדידה (המחנה הציוני):>
התייעצות, מי אמר הסכמה? 

<היו"ר יואב קיש:>
תקשיבי, אני הגדרתי שהוא יהיה ראש רשות מקומית לשעבר, לא הלכתי סתם נגד. תקשיבי, עשיתי את הכול באמת ללכת למשהו מאוזן. הוא יהיה ראש רשות מקומית לשעבר או מנכ"ל לשעבר, אז הוא בא מהתחום, הוא נציג שר הפנים, לא יכול להיות שהוא בתוך ה - - - הוא הגורם המחליט? זה פשוט לא הגיוני. שמעת מהייעוץ המשפטי. 

<נאוה בוקר (הליכוד):>
אז מה רע בהתייעצות? 

<היו"ר יואב קיש:>
מי נגד ההצעה של חברת הכנסת גרמן וחברת הכנסת בוקר? שירים את ידו. מי בעד? שלושה. לא התקבלה. 

הצבעה

בעד – שלושה
נגד – רוב
ההסתייגות של חברות הכנסת בוקר וגרמן - נדחתה
<עידו בן יצחק:>
ההסתייגויות של טלב אבו עראר. 

<היו"ר יואב קיש:>
מי בעד ההסתייגויות של - - -

<עידו בן יצחק:>
הסתייגות אחת לקצר את התקופה של שר האוצר, שצריך לתת התייחסות, מ-60 ימים ל-30 ימים. 

<היו"ר יואב קיש:>
טוב, אני מצביע על זה ביחד. 

<עידו בן יצחק:>
ההסתייגות השנייה, להוציא את הנציג של הרשות לכבאות מהוועדה המייעצת. 

<היו"ר יואב קיש:>
טוב, מי נגד ההסתייגויות של חבר הכנסת טלב אבו עראר? שירים את ידו. מי בעד? אחד. לא התקבלה. 

הצבעה

בעד – אחד
נגד – רוב
ההסתייגויות של חבר הכנסת טלב אבו עראר - נדחתה
<היו"ר יואב קיש:>
יש עוד הסתייגויות? 

<קריאה:>
אני יכול לציין לפרוטוקול? 

<היו"ר יואב קיש:>
כן. 

<קריאה:>
גם משרד ראש הממשלה מעדיף שראש הממשלה לא ייכנס לחוק, אלא בהתאם למנגנונים הרגילים. 

<היו"ר יואב קיש:>
בסדר, זה אמרתי לו, אם זה קיים אז - - -

<קריאה:>
אני רוצה לציין את זה. 

<היו"ר יואב קיש:>
יפה על הערתך. אני חוזר על מה שאמרתי, אם המנגנון קיים זה לא ייכנס, אם לא קיים אז הוא יכניס את זה. 

טוב, אנחנו מעלים את הפרק הזה של תיקון לחוק הרשות הארצית לכבאות והצלה להצבעה. מי בעד הפרק בשינויים הנדרשים? שירים את ידו. מי נגד? מי נמנע? ההצעה התקבלה.

הצבעה

בעד – רוב
נגד – מיעוט
התיקון לחוק הרשות הארצית לכבאות והצעה - אושר
<היו"ר יואב קיש:>
תודה. 

<הישיבה ננעלה בשעה 12:40.>

